钦定古今图书集成/明伦汇编/氏族典/第415卷 > 《廖用贤尚友录》 > 武承嗣
## 钦定古今图书集成/明伦汇编/氏族典/第415卷 > 《廖用贤尚友录》 > 武承嗣

按《唐书武士彟传》：“士彟子元爽，元爽子承嗣，擢尚辇
奉御，迁秘书监。垂拱初，以春官尚书同凤阁鸾台平
章事，为文昌左相。初，后擅政，中宗幽逐承嗣，自谓传
国及己，武氏当有天下。即讽后革命去唐家子孙，诛
大臣不附者，倡议追王先世，立宗庙，使人上书请立
己为皇太子，不得志，鞅鞅愤死。”